REKLAMOS, ELEKTROMOBILIŲ IR LAUKO PREKYVIEČIŲ VIETŲ PARINKIMO (NUSTATYMO) ZARASŲ MIESTE SCHEMŲ PARENGIMO PASLAUGOS PIRKIMO SUTARTIS 
2026 m. vasario       d. Nr.
Zarasai

Zarasų rajono savivaldybės administracija, juridinio asmens kodas 188753461, kurios registruota buveinė yra Sėlių a. 22, Zarasai, LT-32110, atstovaujama administracijos direktoriaus Aurelijaus Banio, veikiančio pagal Zarasų rajono savivaldybės administracijos nuostatus, toliau vadinama Užsakovu (toliau – užsakovas) ir............................ atstovaujama ..................... ,veikiančios pagal įmonės įstatus, (toliau abu – šalys), sudarė elektromobilių stovėjimo vietų išdėstymo schemos Zarasų mieste paslaugų pirkimo sutartį (toliau – sutartis).

1. SUTARTIES OBJEKTAS

1.1. Šia sutartimi paslaugų teikėjas įsipareigoja parengti:
1.2. Reklamos vietų išdėstymo schemą Zarasų mieste pagal pateiktą techninę specifikaciją (priedas Nr.1 pridedamas).
1.3. Elektromobilių stovėjimo vietų išdėstymo schemą Zarasų mieste pagal pateiktą techninę specifikaciją (priedas Nr.2 pridedamas).
1.4. [bookmark: _Hlk220575158] Lauko prekyviečių išdėstymo schemą Zarasų mieste pagal pateiktą techninę specifikaciją (priedas Nr.3 pridedamas).
1.5. Paslaugų teikimo vieta – Zarasų miesto teritorija.
1.6. Užsakovas pagal šią sutartį įsipareigoja už tinkamai suteiktas paslaugas sumokėti sutartyje numatytomis sąlygomis ir tvarka.

2. PASLAUGŲ KAINA IR ATSISKAITYMAS

2.1. Sutarties kaina nustatyta remiantis viešojo pirkimo laimėtoju pripažinto Tiekėjo pasiūlymu (pagrindas – ................................. ir yra:
	Eil. Nr.
	Paslaugų pavadinimas
	Kaina be PVM, Eur
	PVM, Eur
	Kaina su PVM, Eur

	1.
	Reklamos vietų išdėstymo schema Zarasų mieste
	
	
	

	2.
	Elektromobilių stovėjimo vietų išdėstymo schema Zarasų mieste
	
	
	

	3.
	Lauko prekyviečių išdėstymo schema Zarasų mieste
	
	
	

	IŠ VISO:
	



2.2. Į paslaugų kainą yra įskaičiuoti visi paslaugų teikėjo patirti paslaugų parengimo kaštai, visi paslaugų teikėjo mokami mokesčiai, rinkliavos ir kitos išlaidos, susiję su sutarties įsipareigojimų vykdymu. 
2.3. Sutarties kaina gali kisti (didėti ar mažėti) dėl Valstybės institucijų priimtų įstatymų ir poįstatyminių teisės aktų, keičiančių mokesčių dydį (tokių kaip PVM), ir priimtų šios sutarties galiojimo metu. Tokiu atveju sutarties kaina keičiama (didinama ar mažinama) atitinkama dalimi, atsižvelgiant į kainos sudėtyje esančio mokesčio dalį.
2.4. Mokėjimai atliekami eurais į paslaugų teikėjo nurodytą banko sąskaitą pagal PVM sąskaitas faktūras. 
2.5. Paslaugų teikėjas pateikia PVM sąskaitą faktūrą užsakovui per informacinę sistemą SABIS, kuris atsiskaito su paslaugų teikėju per 30 kalendorinių dienų nuo PVM sąskaitos faktūros gavimo datos.


3. PASLAUGŲ SUTEIKIMO TERMINAI
	
3.1. Sutartis įsigalioja ją pasirašius abiems sutarties Šalims ir galioja iki visiško sutartinių įsipareigojimų įvykdymo. Paslaugos turi būti suteiktos ne vėliau kaip iki 2026 metų gegužės 30 d. Dėl priežasčių nepriklausomų nuo tiekėjo paslaugų teikimo terminas gali būti pratęstas 1 mėn. laikotarpiui.


4.	PASLAUGŲ TEIKĖJO TEISĖS IR PAREIGOS

4.1. Paslaugų teikėjas įsipareigoja:
4.1.1. teikti paslaugas užsakovui pagal sutartį už paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
4.1.2. nedelsiant raštu informuoti užsakovą apie bet kurias aplinkybes, kurios trukdo ar gali sutrukdyti paslaugų teikėjui užbaigti paslaugų teikimą nustatytais terminais;
4.1.3. perduoti užsakovui visus rezultatus ir su jais susijusias teises, įgytas vykdant sutartį, įskaitant autorines ir kitas intelektinės ar pramoninės nuosavybės teises;
4.1.4. jei sutartyje nenustatyta kitaip, paslaugų teikėjas garantuoja nuostolių atlyginimą užsakovui dėl bet kokių reikalavimų, kylančių dėl autorių teisių, patentų, licencijų, brėžinių, modelių, paslaugų pavadinimų ar paslaugų ženklų naudojimo, kaip numatyta sutartyje, išskyrus atvejus, kai toks pažeidimas atsiranda dėl užsakovo kaltės;
4.1.5. per 5 (penkias) darbo dienas nuo užsakovo raštu pateikto prašymo gavimo dienos pateikti išsamią paslaugų teikimo ataskaitą, nurodant, kokios paslaugos buvo suteiktos, išskiriant konkrečias paslaugų kainos sudėtines dalis bei pateikiant papildomą su paslaugų teikimu susijusią informaciją apie patirtas išlaidas ir t.t.;
4.1.6. nenaudoti užsakovo paslaugų ženklų ar pavadinimo jokioje reklamoje, leidiniuose ar kitur be išankstinio raštiško užsakovo sutikimo;
4.1.7. užtikrinti, kad sutarties sudarymo momentu ir visą jos galiojimo laikotarpį paslaugų teikėjo darbuotojai turėtų reikiamą kvalifikaciją ir patirtį, reikalingas norint teikti paslaugas;
4.1.8. užsakovui raštu paprašius grąžinti visus iš užsakovo gautus, sutarčiai vykdyti reikalingus dokumentus;
4.1.9. teikėjas Paslaugoms teikti savo sąskaita ir rizika gali pasitelkti trečiuosius asmenis (subteikėjus), tačiau nenumatoma tiesioginė trišalė sutartis su trečiaisiais asmenimis;
4.1.10. tinkamai vykdyti kitus įsipareigojimus, numatytus sutartyje ir galiojančiuose Lietuvos Respublikos teisės aktuose.
4.2. Paslaugų teikėjas turi teisę gauti paslaugų kainą su sąlyga, kad jis tinkamai vykdo šią sutartį.
4.3. Paslaugų teikėjas turi ir kitas šios sutarties ir Lietuvos Respublikoje galiojančių teisės aktų numatytas teises.

5. UŽSAKOVO TEISĖS IR PAREIGOS

5.1. Užsakovas įsipareigoja paslaugų teikėjui sudaryti visas sąlygas, suteikti informaciją ar dokumentus, būtinus paslaugoms teikti.
5.2. Užsakovas turi visas šios sutarties bei Lietuvos Respublikoje galiojančių teisės aktų numatytas teises.
5.3. Esant poreikiui, užsakovas gali įsigyti paslaugų sąraše/techninėje specifikacijoje nenurodytų, tačiau su pirkimo objektu susijusių paslaugų, neviršijant 10 procentų pradinės sutarties vertės. Už paslaugų sąraše/techninėje specifikacijoje nenurodytas, tačiau su pirkimo objektu susijusias paslaugas bus apmokėta ne didesnėmis nei užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.



6. ŠALIŲ ATSAKOMYBĖ

6.1. Šalys įsipareigoja be kitos šalies rašytinio sutikimo atskleidusios tretiesiems asmenims šios sutarties sąlygas, išskyrus subjektus, kurie pagal Lietuvos Respublikos įstatymus ir kitus teisės aktus turi teisę gauti tokią informaciją, taip pat tais atvejais, kai tai reikalinga šalių įsipareigojimams vykdyti, atsakyti teisės aktų nustatyta tvarka.
6.2. Paslaugų teikėjas atsako už netinkamą paslaugų teikimą. Užsakovas turi teisę nemokėti pinigų paslaugų teikėjui už netinkamai suteiktas paslaugas.
6.3. Užsakovas turi teisę nutraukti šią sutartį ir reikalauti atlyginti nuostolius, jeigu paslaugų teikėjas netinkamai vykdo šia sutartimi prisiimtus įsipareigojimus.
6.4. Jeigu paslaugų teikėjas nepradeda laiku vykdyti šios sutarties arba paslaugas teikia taip lėtai, kad jų baigti iki šios sutarties galiojimo termino pabaigos tampa neįmanoma, užsakovas turi teisę vienašališkai nutraukti šią sutartį.
6.5. Jeigu paslaugų teikėjas vienašališkai atsisako šios sutarties sąlygų vykdymo, jis sumoka užsakovui 10 (dešimt) proc. nuo šios sutarties 2.1 punkte nurodytos sumos dydžio baudą.
6.6. Baudos ar delspinigių sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.
6.7. Paslaugų teikėjas atsako už šios sutarties 1 dalyje prisiimtų įsipareigojimų tinkamą vykdymą ir kokybiškų paslaugų suteikimą laiku.
6.8. Šalis, pažeidusi šioje sutartyje nustatytus jai priskirtų prievolių (t. y. jos prisiimtų įsipareigojimų) vykdymo terminus, moka kitai šaliai 0,01 procentų dydžio delspinigius nuo bendros sutarties kainos už kiekvieną uždelstą dieną.

7. PRANEŠIMAI

7.1. Visi pranešimai tarp šalių, susiję su sutartimi, pateikiami raštu šioje sutartyje nurodytais adresais arba kitu adresu, kurį šalis pranešė kitai šaliai. Skubiais atvejais pranešimai gali būti perduodami elektroniniu paštu.
7.2. Šalys įsipareigoja per 5 kalendorines dienas informuoti viena kitą apie visus šalių juridinių ir pašto adresų bei telefonų pasikeitimus.
7.3. Visi pranešimai laikomi gauti tuomet, kai kita sutarties šalis gauna laišką. 

8. NENUGALIMA JĖGA

8.1. Nenugalima jėga – nepaprastos aplinkybės, kurių negalima numatyti ar išvengti, nei kuriomis nors priemonėmis pašalinti (karai, stichinės nelaimės, epidemijos, gaisrai, valstybinės valdžios, savivaldybės ar valdymo organų veiksmai, streikai ir t.t.).
8.2. Nė vienai iš šios sutarties šalių netaikomos nuobaudos už sutarties vykdymą ne laiku, jei to priežastis bus nenugalima jėga.
8.3. Sutarties šalis, kuri dėl šioje dalyje nurodytų aplinkybių negali vykdyti prisiimtų įsipareigojimų, privalo per 5 dienas, kai sužinojo apie šias aplinkybes, išsiųsti raštišką pranešimą apie tai kitai šaliai.
8.4. Pasibaigus nenugalimos jėgos veikimui, šalys privalo įvykdyti visus turtinius ir kitus įsipareigojimus viena kitos atžvilgiu.
8.5. Abi šalys turi teisę vienašališkai nutraukti sutartį, jeigu dėl nenugalimos jėgos negali vykdyti savo įsipareigojimų.



9. BAIGIAMOSIOS NUOSTATOS

9.1. Bet kokius ginčus, prieštaravimus ar pretenzijas, kylančias arba susijusias su šia sutartimi ar jos pažeidimu, nutraukimu ar negaliojimu, šalys sprendžia derybų keliu. Jei ne vėliau kaip per 15 (penkiolika) kalendorinių dienų nuo vienos šios šalies raštiško kreipimosi į kitą šios sutarties šalį dėl ginčo išsprendimo, sutarties šalys ginčo neišsprendžia derybų būdu, tai ginčas sprendžiamas Lietuvos Respublikos teisės aktų nustatyta tvarka.
9.2. Ši sutartis sudaryta dviem vienodą juridinę galią turinčiais egzemplioriais – po vieną kiekvienai šios sutarties šaliai. 
9.3. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.
9.4. Šios sutarties termino pasibaigimas ar jos nutraukimas prieš terminą neturi įtakos tokioms šios sutarties nuostatoms, kurios, kaip kad numatyta šioje sutartyje, lieka galioti ir po šios sutarties pasibaigimo ar nutraukimo. Atskirų šios sutarties dalių (punktų) negaliojimas neturi įtakos kitų šios sutarties dalių (punktų) galiojimui.
9.5. Ši sutartis įsigalioja šalims pasirašius sutartį.
9.6. Paslaugų teikėjas turi teisę, iš anksto suderinęs su užsakovu, sutarties vykdymo metu pakeisti subtiekėjus, tačiau pakeisti subtiekėjai privalo būti ne žemesnės kvalifikacijos ir ne mažesnės patirties, kaip subtiekėjai, nurodyti pasiūlyme. Pakeisti subtiekėjus paslaugų teikėjas gali tik prieš tai gavęs užsakovo išankstinį rašytinį sutikimą.
9.7. Subtiekėjų pakeitimas įforminamas abiejų šalių papildomu susitarimu prie sutarties per 10 darbo dienų nuo Sutarties 9.6 punkte nurodyto užsakovo raštiško sutikimo išsiuntimo paslaugų teikėjui datos.
9.8. Sutartis, jai nepasibaigus, gali būti nutraukta užsakovo ir paslaugų teikėjo bendru raštišku susitarimu. 
9.9. Užsakovas turi teisę nutraukti sutartį, jeigu paslaugų teikėjas nevykdo savo įsipareigojimų pagal šią sutartį. Paslaugų teikėjas turi teisę gauti atlyginimą už atliktų paslaugų dalį sutartyje nustatytomis kainomis. Užsakovas turi pateikti raštišką pranešimą apie sutarties nutraukimą. Sutartis laikoma nutraukta nuo to momento, kai paslaugų teikėjas gauna raštišką pranešimą apie nutraukimą.
9.10. Bet kokie pranešimai ar prašymai, kurių reikalaujama ir kuriuos leidžiama pateikti pagal šią sutartį, pateikiami raštu. Laikoma, kad toks pranešimas ar prašymas yra tinkamai pateiktas, kai jis pristatomas šaliai asmeniškai pasirašytinai arba išsiunčiamas registruotu laišku su įteikimo patvirtinimu šioje sutartyje nurodytu šalies adresu.
9.11. Teikėjas Paslaugoms teikti savo sąskaita ir rizika gali pasitelkti trečiuosius asmenis (subteikėjus), tačiau nenumatoma tiesioginė trišalė sutartis su trečiaisiais asmenimis.
9.12. Šaliai pakeitus šioje sutartyje nurodytus adresus ar kitus rekvizitus, ji privalo ne vėliau kaip per penkias darbo dienas po tokio pakeitimo informuoti apie tai kitą šalį.
9.13. Visi šioje sutartyje neaptarti klausimai sprendžiami pagal Lietuvos Respublikos teisės aktų nuostatas. Esant prieštaravimų tarp šios sutarties ir Lietuvos Respublikos teisės aktų nuostatų, taikomos pastarųjų nuostatos.
	
10. KITOS SĄLYGOS

10.1. Pirkimas laikomas žaliuoju, kadangi vadovaujantis Aplinkos apsaugos kriterijų, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunkčiu, perkama nematerialaus pobūdžio ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
10.2. Pirkėjo asmuo, atsakingas už darbų atlikimo priežiūrą ir priėmimą – Zarasų rajono savivaldybės administracijos Architektūros ir teritorijų planavimo skyriaus vyriausioji specialistė Živilė Trus, tel. Nr. (+370) 385 31 101, el. paštas: zivile.trus@zarasai.lt
10.3. Pirkėjo asmuo, atsakingas už Sutarties vykdymo kontrolę – Zarasų rajono savivaldybės administracijos Architektūros ir teritorijų planavimo skyriaus vedėjas, Savivaldybės vyriausiasis architektas Evaldas Ulianskas, tel. (+370) 385 37 145, el. paštas: architektas@zarasai.lt. 
10.4. Užsakovo asmuo, atsakingas už Sutarties ir Sutarties pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas – Zarasų rajono savivaldybės administracijos Turto valdymo ir viešųjų pirkimų skyriaus vyriausioji specialistė Sonata Cikanienė.
10.5. Teikėjo asmuo, atsakingas už Sutarties vykdymą –        
10.6. Sutarties 1, 2, 3 priedai – Techninė specifikacija, 3 lapai.




11. ŠALIŲ REKVIZITAI

	UŽSAKOVAS:




A.V.
________________
         (parašas)


	PASLAUGŲ TEIKĖJAS:


                              A.V.
______________
         (parašas)

[bookmark: _Hlk220575946]Sutarties
1 priedas

REKLAMOS VIETOS PARINKIMO SCHEMOS ZARASŲ MIESTE TECHNINĖ SPECIFIKACIJA
Ši techninė specifikacija nustato reikalavimus reklamos vietos parinkimo schemai, teikiamai Zarasų rajono savivaldybei leidimui įrengti išorinę reklamą valstybinėje žemėje gauti. Efektyviausios reklamos vietos identifikavimas Zarasų mieste, kur galima efektyviai ir teisėtai išdėstyti reklaminius stendus ar kitus reklamos formatus. Vizualinis planas, leidžiantis maksimaliai padidinti matomumą ir pasiekti tikslinę auditoriją.
1. Bendrieji reikalavimai
· Schema rengiama Zarasų miesto teritorijai.
· Schema turi būti aiški, suprantama ir parengta taip, kad būtų galima vienareikšmiškai identifikuoti reklamos vietą.
· Leidžiama pateikti skaitmeninę (PDF) ir spausdintą schemos versiją.
2. Naudojamas pagrindas
· Ortofotografinis žemėlapis arba kitas oficialus kartografinis pagrindas.
· Rekomenduojamas mastelis: 1:5000 (pagal vietos dydį ir poreikį).
3. Privaloma schemoje nurodyti
· Tiksli reklamos įrengimo vieta r centro koordinatės.
· Gatvės pavadinimas, adresas arba vietos aprašymas.
· Žymimos gretimos gatvės, pastatai, pėsčiųjų takai.
· Reklaminio įrenginio bendras plotas.
· Atstumai iki:
· važiuojamosios dalies;
· artimiausios sankryžos ar pėsčiųjų perėjos;
· pastatų ar sklypų ribų (jei aktualu).
4. Žemės statusas ir apribojimai
· Pažymima, kad reklamos vieta yra valstybinėje žemėje.
· Nurodomos arba įvertinamos specialiosios žemės naudojimo sąlygos (jei taikoma).
· Patvirtinama, kad vieta nepatenka į draudžiamas zonas (kelių apsaugos zonas, kultūros paveldo teritorijas be suderinimų).
5. Reklaminio įrenginio orientacija
· Schemoje turi būti aiškiai matoma reklaminio įrenginio orientacija eismo ar pėsčiųjų srautų atžvilgiu.
· Nurodoma, iš kurios pusės reklama matoma.
[bookmark: bookmark4]6. Apimtis ir trukmė 
· Sutarties galiojimo trukmė yra 4 mėn. nuo Sutarties įsigaliojimo dienos. Sutarties galiojimo terminas gali būti pratęstas 1 kartą 1 mėn.
· Rengimo pabaiga laikoma data, kai rengėjai ištaiso ir pašalina visus trūkumus, Zarasų rajono savivaldybės taryba sprendimu pritaria parengtoms programoms su jų priemonių planams, o Zarasų rajono savivaldybės administracija pasirašo paslaugų perdavimo – priėmimo aktą.

Į pasiūlymo kainą turi būti įskaityti visi mokesčiai ir visos tiekėjo išlaidos (tokios kaip projekto parengimo, spausdinimo, atvykimo pas užsakovą ir pan.). 

__________________



Sutarties
2 priedas
ELEKTROMOBILIŲ STOVĖJIMO VIETŲ IŠDĖSTYMO SCHEMAI PARENGTI TECHNINĖ SPECIFIKACIJA
Parengti elektromobilių stovėjimo vietų išdėstymo schemą valstybinėje žemėje, kurioje būtų numatytos elektromobilių parkavimo vietos su įkrovimo stotelėmis. Schema turi apimti stovėjimo vietų skaičių, jų tikslias vietas, privažiavimus, pėsčiųjų takus, įkrovimo įrangos išdėstymą bei atitikimą galiojantiems teisės aktams ir techniniams reikalavimams. Dokumentacija turi būti aiški, vizualiai suprantama ir tinkama naudoti projektavimo bei derinimo procesuose.
Pagrindiniai elektromobilių stovėjimo vietų išdėstymo schemos kriterijai, aiškiai išvardinti:
1. Sklypo / teritorijos ribos (valstybinės žemės ribos, kadastriniai duomenys).
2. Esama situacija (esamos stovėjimo vietos, keliai, inžineriniai tinklai, želdiniai).
3. Elektromobilių stovėjimo vietų skaičius ir jų paskirtis.
4. Tiksli stovėjimo vietų vieta ir matmenys.
5. Įkrovimo stotelių tipai ir galingumai.
6. Įkrovimo stotelių išdėstymas ir aptarnaujamų vietų skaičius.
7. Privažiavimai ir eismo organizavimas (įvažiavimai, išvažiavimai, manevravimas).
8. Pėsčiųjų judėjimo sprendiniai (takai, saugūs praėjimai).
9. Neįgaliųjų elektromobilių vietos (jei taikoma).
10. Horizontalus ir vertikalus ženklinimas.
11. Ryšys su elektros tiekimu (esami / planuojami elektros tinklai).
12. Atstumai iki pastatų, sklypo ribų ir kitų objektų.
13. Atitikimas teisės aktams ir norminiams reikalavimams.
14. Pastabos ir apribojimai (saugos, apsaugos zonos, servitutai).
Grafiniai reikalavimai:
Rekomenduojamas mastelis: 1:5000 (pagal vietos dydį ir poreikį).
Apimtis ir trukmė 
Sutarties galiojimo trukmė yra 4 mėn. nuo Sutarties įsigaliojimo dienos. Sutarties galiojimo terminas gali būti pratęstas 1 kartą 1 mėn.
Rengimo pabaiga laikoma data, kai rengėjai ištaiso ir pašalina visus trūkumus, Zarasų rajono savivaldybės taryba sprendimu pritaria parengtoms programoms su jų priemonių planams, o Zarasų rajono savivaldybės administracija pasirašo paslaugų perdavimo – priėmimo aktą.
Į pasiūlymo kainą turi būti įskaityti visi mokesčiai ir visos tiekėjo išlaidos (tokios kaip projekto parengimo, spausdinimo, atvykimo pas užsakovą ir pan.).
_________________________

Sutarties
3 priedas
LAUKO PREKYVIEČIŲ IŠDĖSTYMO SCHEMOS TECHNINĖ SPECIFIKACIJA
Ši techninė specifikacija nustato reikalavimus lauko prekyviečių išdėstymo schemai, kai prekyba vykdoma valstybinėje žemėje, siekiant užtikrinti teisėtą žemės naudojimą, visuomenės interesų apsaugą, lankytojų saugą ir tvarką.
Specifikacija taikoma laikinoms prekybos vietoms, įrengiamoms mugių, turgelių, švenčių, renginių ar kitų viešų susibūrimų metu.

Kriterijai:
1. Prekybos vietų reikalavimai
2. Išdėstymo principai valstybinėje žemėje
3. Praėjimų ir privažiavimo reikalavimai
4. Funkcinės zonos:
4.1. Maisto prekybos zona
4.2. Sanitarinė zona
4.3. Atliekų surinkimo zona
5. Inžineriniai tinklai

Grafiniai reikalavimai:
Rekomenduojamas mastelis: 1:5000 (pagal vietos dydį ir poreikį).

Apimtis ir trukmė 

Sutarties galiojimo trukmė yra 4 mėn. nuo Sutarties įsigaliojimo dienos. Sutarties galiojimo terminas gali būti pratęstas 1 kartą 1 mėn.
Rengimo pabaiga laikoma data, kai rengėjai ištaiso ir pašalina visus trūkumus, Zarasų rajono savivaldybės taryba sprendimu pritaria parengtoms programoms su jų priemonių planams, o Zarasų rajono savivaldybės administracija pasirašo paslaugų perdavimo – priėmimo aktą.

Į pasiūlymo kainą turi būti įskaityti visi mokesčiai ir visos tiekėjo išlaidos (tokios kaip projekto parengimo, spausdinimo, atvykimo pas užsakovą ir pan.). 

_________________________

